**ЎЗБЕКИСТОН РЕСПУБЛИКАСИ ПАХТАЧИЛИК САНОАТИНИ 2016-2020 ЙИЛЛАР ДАВРИДА РИВОЖЛАНТИРИШ КОНЦЕПЦИЯСИ**

Пахта комплекси Республика иқтисодиётида марказий ўринни эгаллайди. Мустақиллик йилларида Ҳукумат томонидан пахта саноатида амалга оширилган ислоҳотлар мамлакатни ривожлантириш ва уни бозор иқтисодиётига ўтишининг муҳим элементларидан бири бўлди.

Пахта маҳсулотларини катта ҳажмларда ишлаб чиқариш ҳисобига, уни ишлаб чиқариш бўйича олтинчи ва экспорти бўйича бешинчи ўринни эгаллаб Ўзбекистон жаҳон пахта индустриясининг етакчи иштирокчисига айланди.

Ўзбекистон Республикаси пахта комплексини бошқариш Ўзбекистон Республикаси Президентининг 2015 йил 27 октябрдаги ПФ-4761-сонли Фармони ва Ўзбекистон Республикаси Президентининг 2015 йил 28 октябрдаги ПҚ-2422-сонли Қарорига биноан ташкил этилган ”Ўзпахтасаноатэкспорт” холдинг компаниясига юкланган. Холдинг компанияси таркибига “Ўзпахтасаноат” АЖ, “Ўзпахтаэкспорт” АЖ, “Ўзпахтаёғ” АЖ ва “Пахтасаноат илмий маркази” АЖ киритилган.

“Ўзпахтасаноат” АЖ таркиби пахта хом ашёсини тайёрлаш ва дастлабки қайта ишлаш, пахта толаси, линт, техник ва уруғлик чигит ишлаб чиқарувчи 98 та пахта тозалаш корхонасини бирлаштирган 13 та ҳудудий филиалларидан ташкил топган.

“Ўзпахтаэкспорт” АЖ пахта толаси ва линтини экспортга ҳамда ички истеъмолчиларга етказиб берадиган 22 та пахта терминаллари фаолиятига раҳбарлик қилади.

“Ўзпахтаёғ” АЖ техник чигитни қайта ишлаш ва пахта ёғини, кенг спектрдаги ёғ-мой маҳсулотларини ишлаб чиқарадиган 23 та ёғ-мой корхонасини бирлаштиради.

“Пахтасаноат илмий маркази” АЖ пахта ва ёғ-мой саноатининг янги техника ва технологияларини ишлаб чиқариш, стандарт ва мейъёрий хужжатларини тайёрлаш, соҳа мутахассислари малакаларини ошириш бўйича соҳанинг илмий ва методик маркази ҳисобланади.

Мустақиллик йилларида республика рахбарияти ва хукумати томонидан пахта комплексини ривожлантирилишига кенг кўламли кўмак бериб келинди. Пахтани нав таркибини яхшилаш, унинг янги эрта пишар, сифатли, юқори ҳосилдор, касалликка ва заракунандаларга чидамли навларини етиштириш, самарали нав алмашинуви учун элита материалларини тайёрлаш чора-тадбирлари амалга оширилди.

Пахта саноати таркибида Ҳукумат томонидан муҳим ислоҳотлар амалга оширилди. Пахтани дастлабки қайта ишлаш ва уруғлик чигитни тайёрлаш технологияларини яхшиланиши, пахта хом ашёси ва толасини реализация қилиш механизмларининг такомиллаштирилиши ишлаб чиқарилаётган пахта толаси, линти ва чигити  ассортиментини сезиларли  даражада ошишига таъсир ўтказди. Ҳукумат томонидан 2007-2011 йилларда пахта саноатини реконструкция ва модернизация қилиш тўғрисидаги кенг кўламли дастури, пахта тозалаш соҳасининг техник ва иқтисодий мустаҳкамлаш имкониятини берди.

Истиқлол йилларида ёғ-мой саноатида кенг кўламли ислоҳотлар жараёни ўтказилди. Истеъмол товарлари билан бозорни  тўлдириш учун барча ҳудудларда ёғ-мой саноатини фаол ривожлантириш, янги ишлаб чиқаришни ташкил этиш чоралари кўрилди. Ўзбекистон Республикаси Президентининг 2007 йил 12 июндаги  ПҚ-651-сонли Қарори билан тасдиқланган “Ёғ-мой саноатини 2007-2011 йилларда модернизациялаш ва қайта техник жиҳозлаш дастури” доирасида корхоналарнинг техник-иқтисодий  параметрларини  яхшилаш чоралари амалга оширилди.

Дастурнинг бажарилиши давомида пахта ёғининг сифати (жаҳон стандарларигача) 5 қизил бирликкача қатъийлашуви ва қадоқланган ўсимлик ёғини ишлаб чиқаришни 3,3 бараварга, ҳидсизлантирилган ёғни 6 бараварга оширилиши  билан яхшиланди. Маргарин ишлаб чиқариш 1,5 бараварга, майонез 30 бараварга кўпайди.

Ўзбекистон Республикаси Вазирлар Маҳкамасининг “Ишлаб чиқарилаётган пахта ёғининг сифатини яхшилашни янада рағбатлантириш чоралари тўғрисида”ги  2008 йил 4 сентябрдаги 200-сонли Қарори ижроси доирасида техник чигитни навлар бўйича қабул қилишни дифференциялаштирилган тизими жорий этилди. Бу қайта ишлашга тушаётган техник чигит сифатини яхшиланишига ва ёғ чиқиш миқдорини ошишига олиб келди.

Ўтган йиллар давомида тола сифатини баҳолаш тизимида муҳим ўзгаришлар рўй берди. Ўзбек “Сифат” маркази томонидан мамлакат раҳбарияти кўмагида, пахта толасини классификациялаш, синов услублари миллий тизимини модернизациялаш ҳамда ривожлантириш ва жаҳон амалиётида НVIтизимида қабул қилинган параметрларда аниқлашга ўтиш бўйича кенг кўламли ишлар амалга оширилди.

Пахта толаси ва линтини сотиш бўйича сезиларли юксалишларга эришилди. Кенг маркетинг, молиялаштиришни муқобил механизмларини танлаш, ўзбек пахта толасининг географиясини кенгайтириш, республикани жаҳон бозоридаги экспорт стратегиясини ажратиб турадиган хусусиятларига айланди.

Ўзбекистонда толани реализация қилишнинг режаланган ва иқтисодий  қиёсланган сиёсатини юритиш имкониятини берадиган терминалларни ташкил этилиши толани транспортировка қилиш ва маркетинги самарасини оширишнинг муҳим йўналиши бўлди.

Муқобил транспорт йўлакларининг кенг тармоғи мавжудлиги пахта толасини экспорт қилиш имкониятини сезиларли даражада кенгайтирди. Мамлакат Президенти ташаббуси билан 2005 йилдан буён йилига юзлаб халқаро экспертларни, трейдерларни, пахта толасини ишлаб чиқарувчиларни ва истеъмолчиларини  йиғиб ўтказиб келинаётган Халқаро ўзбек пахтаси ва тўқимачилик ярмаркаси ўзбек пахтасини етказиб бериш тизимини транспарентлигини таъминлашда бениҳоя ўрин эгаллади.

Мустақиллик йилларида Ҳукумат томонидан пахта соҳасида амалга оширилган ислоҳотлар комплексини таҳлил қилиб, айтиш жоизки, фақатгина давлат даражасида олиб борилган мақсадли, мувозанатли ва пухта ўйланган сиёсат республика пахта комплексининг барча секторларини комплекс ислоҳот қилишни ва бошқа қўшни мамлакатлардаги каби илк  инқирозларнинг олдини олиш имкониятини берди.  Мустақиллик йилларида республика раҳбарияти томонидан амалга оширилган ислоҳотлар пахта толасини сифатини сезиларли даражада яхшилаш ва пахта комлекси рентабеллигини ошириш имкониятини яратди.

Шу билан бир қаторда, пахтани реализация қилиш ва ишлаб чиқаришдан молиявий даромадни кўпайтириш учун соҳа корхоналарининг рентабеллигини ошириш, турли истеъмол бозорларига кириб боришни чуқурлаштириш учун пахта соҳасини, пахта толаси экспорти инфраструктурасини такомиллаштириш, унинг самарасини ошириш, толасини яхшилаш, толани  бутун маҳсулот сифатида ўтказишни аниқ стратегиясини ишлаб чиқиш бўйича қўшимча чоралар кўрилиши лозим бўлади.

Белгиланган вазифаларни амалга ошириш учун Ўзбекистон Республикаси пахта ва ёғ-мой саноатининг 2016-2020 йиллар даврида ривожлантириш Концепцияси ишлаб чиқди. Мазкур Концепцияда республикада ва хорижда пахта ва ёғ-мой саноати ривожланишида эришилган натижалар, тўпланган тажрибалар ҳисобга олинган.

**Пахтачилик саноатини ривожлантириш Концепциясининг мақсадлари, вазифалари ва асосий тамойиллари**

Пахта саноатини ривожлантириш Концепцияси (кейинчалик-Концепция) Ўзбекистон Республикаси Вазирлар Маҳкамасининг 2016 йил \_\_\_\_\_\_\_\_\_\_\_\_\_\_дагитопшириғига мувофиқиқтисодиётда ислоҳотларни ва ўзгаришларни чуқурлаштириш умумдавлат стратегияси доирасида  ишлаб чиқилган.

Концепцияда соҳани  жорий ҳолатига баҳо берилган ва республика пахта саноатининг 2020 йилгача ривожлантиришининг асосий йўналишлари белгилаб берилган.

Мазкур Концепциянинг мақсади республиканинг пахта ва ёғ-мой саноатини 2020 йилгача бўлган даврда асосий ривожлантиришининг ягона сиёсати стратегиясини аниқлашдан иборат.

Пахта саноатини ривожлантириш Концепциясининг асосий вазифалари қуйидагилар:

иқтисодиётнинг асосий тармоқлари ва соҳаларини, экспортёрларини, тўқимачилик маҳсулотлари ишлаб чиқарувчиларни ва аҳоли талабларини қондириш учун мамлакатни иқтисодий ривожланиши манфаатида, пахта толасини, пахта линтини, техник ҳамда уруғлик чигитни ва ёғ-мой маҳсулотлари ишлаб чиқаришни таъминлаш;

пахта ва ёғ-мой саноати корхоналарини модернизациялаш ва қайта техник жиҳозлаш, пахта маҳсулотлари, пахта ёғи ва ёғ-мой маҳсулотлари сифатини оширишни таъминлайдиган замонавий самарали технологияларни ва илмий ишланмаларни жорий этиш;

пахта хом ашёсини қабул қилиш ва қайта ишлаш, сақлаш ва маҳсулотларни жаҳон стандартларига риоя қилган ҳолда экспорт қилиш тизимини такомиллаштириш ва автоматлаштириш;

ишлаб чиқариш барқарор ҳажмларини сақлаш, ёғ-мой маҳсулотлари ассортиментини кенгайтириш, унинг рақобатбардошлигини ташқи ва ички бозорларда оширилиши, соҳанинг экспорт салоҳиятини кескин ўсишини таъминлаш;

ишлаб чиқарилаётган маҳсулотларнинг таннархини камайтириш ва ишлаб чиқаришдан ҳоли харажатларни оптималлаштириш;

пахта техникаси ва технологияларини жаҳон даражаларида ривожланишига эришиш учун ҳамкор илмий, лойиҳалаш, конструкторлик ташкилотлари ва машинасозлик корхоналари ҳаракатларини координациялаш ва салоҳиятларини бирлаштириш;

соҳада янги иш жойларини яратиш, хавфсиз экологик ишлаб чиқаришни ташкил этиш, шунингдек пахта соҳаси ходимларини тайёрлаш ва малакасини ошириш;

ҳамкор соҳалар учун, шу жумладан кичик ва ўрта бизнес ривожи учун, материал техник базани шакллантириш.

Концепцияни амалга ошириш ва ривожланишнинг қуйидагилардан иборат бўлган асосий тамойиллари аниқланди:

саноатнинг, таълимнинг, илмнинг бирлиги ва уларнинг соҳани ижтимоий- иқтисодий ривожланишига йўналтирилганлиги;

молиявий ресурсларни Концепциянинг устувор йўналишларида жалб этилиши;

пахта хом ашёсини дастлабки қайта ишлаш ҳамда ёғ-мой саноати тизимида рақобатбардош техника ва технологияларни яратиш ва жорий этиш;

ишлаб чиқарилаётган маҳсулотларнинг халқаро сифат талабларига мувофиқлиги;

пахтани дастлабки қайта ишлаш, ёғ хом ашёларини қайта ишлаш бўйича мазкур соҳада илмий тадқиқотларнинг илгарилаш суръатларини таъминловчи ва соҳавий муаммолар вазифаларини ҳал этишга қодир бўлган етакчи илмий и таълим муассасаларини қўллаб қувватлаш;

пахта соҳасида ва пахта маҳсулотлари реализацияси бозорида халқаро хамкорликни ривожлантириш;

тайёрланаётган мутахассисларда глобал фикрлашни, билимдонликни ва профессионализмни шакллантириш.

1. билан  боғлиқ масалаларни  ҳал этилишини назарда тутади.

Концепцияни реализация қилишда мавжуд ишлаб чиқариш фондларидан фойдаланилади, тўғридан тўғри хорижий инвестициялар жалб қилинади.